קרין גורן

קרין גורן (נולדה ב-24 במאי 1974) היא שפית קונדיטורית, מחברת ספרי בישול, עיתונאית ומנחת תוכניות בישול בטלוויזיה.

ביוגרפיה
גורן נולדה, גדלה והתחנכה בחיפה ולה אחות. למדה בתיכון בבית הספר הריאלי בחיפה. 

סיימה לימודים לתואר ראשון בתקשורת מאוניברסיטת חיפה ולאחר מכן, למדה הנדסת תוכנה במכללה האקדמית להנדסה אורט בראודה בכרמיאל.

היא החלה לעבוד כמתכנתת בחברת סטארט-אפ, אך בגיל 26 בעקבות השתתפות בקורס לקונדיטוריה אצל השף הנס ברטלה, החליטה להפוך את המגדנאות למקצועה העיקרי. 
היא החלה לעבוד כמתכנתת באתר מגזין "על השולחן" וכך השתלבו שני תחומים מרכזיים בחייה. 

בעקבות אהבתה לתחום המגדנאות, החלה גם לכתוב בעיתון והפכה ל"עורכת לתחום האפייה". בהמשך, כתבה את ספר האפייה רב-המכר "סודות מתוקים", וגם במדור האוכל במוסף "זמנים מודרניים" של עיתון ידיעות אחרונות ובמוסף "סגנון" של עיתון מעריב. עבדה גם בחברת "לחם ארז" כמפתחת מתכונים לקונדיטוריה. בהמשך הנחתה תוכנית בישול ואפייה הנושאת את שם הספר אותו כתבה, "סודות מתוקים", ששודרה בערוץ 2 במסגרת רשת.

הנחתה גם את התוכנית, "המדריך לאפייה", ששודרה בערוץ 10 וב"ערוץ החיים הטובים" ומאמצע העשור השני של המאה ה-21, משודרת גם בערוץ האוכל. כותבת ועורכת האפייה במגזין "על השולחן".

בשנת 2016 שודרה בערוץ 2, במסגרת שידורי קשת, תוכנית הריאליטי "בייק אוף ישראל", בה נטלה גורן חלק כאחת משלושת השופטים. גורן השתתפה כשופטת גם בעונה השנייה של התוכנית שעלתה לשידור בקשת 12 בפברואר 2018.

בשנת 2021, עלתה תוכנית הריאלטי "הקינוח המושלם" בקשת 12, בה נטלה גורן חלק כאחת מארבעת השופטים.

חיים אישיים
בשנת 1998 נישאה לשף רונן גורן.

תוכניות טלוויזיה בכיכובה
"המדריך לאפייה" (ערוץ 10, ערוץ האוכל, "ערוץ החיים הטובים")
"סודות מתוקים" (ערוץ 2, רשת)
"שישי עם רבקה מיכאלי" - פינה קבועה בתוכנית (ערוץ 2, רשת)
"הקונדיטוריה: סודות מתוקים" (ערוץ 10)
"סודות מתוקתקים" (ערוץ 10)
"בייק אוף ישראל" (ערוץ 2 - קשת, קשת 12)
"סודות מתוקים - אורחים וקינוחים" (ערוץ 10)
"הקינוח המושלם" (קשת 12)

ספריה
"האוסף המתוק של על השולחן" (על השולחן, 2002) - עורכת.
"שוקולד" (על השולחן, 2004) - עורכת.
"ששת מתוקים" (על השולחן, 2005) - מחברת.
"ששת מאפים" (על השולחן, 2005) - מחברת, יחד עם בן-זוגה, השף רונן גורן.
"סודות מתוקים" (קרין גורן, 2006) - מחברת. רב המכר כולל תקליטור DVD עם סדנאות מצולמות של מתכונים נבחרים.
"אפייה זה משחק ילדים" (קרין גורן, 2008) - ספר שחובר במיוחד לילדים.
"סודות מתוקים 2" (קרין גורן, 2011)
"אם לסבתא היה מיקסר" (קרין גורן, 2013) - בספר בוחרת גורן "מתכוני סבתא", מתכונים של פעם אך בשיטות אפיה עדכניות, תוך התחשבות בהתפתחות הטכנולוגיה המודרנית, דבר המשפר את איכות וקלות הבישול. לספר מצורף תקליטור DVD ובו סדנאות אפייה מצולמות בהן גורן מכינה מקבץ ממתכוני הספר.
"חצי חצי" (קרין גורן, 2016)
"מתוק בבית" (קרין גורן, 2020)

קישורים חיצוניים 

 
 
 
 
 המתכונים הכי טובים של קרין גורן באתר לבשל כמו שף
 
 רינה זיסמנוביץ, קפה עם קרין גורן, 25 בספטמבר 2011
 

שפיות ישראליות
מגדנאים ישראלים
מחברות ספרי בישול ישראליות
מחברי ספרי בישול ישראלים
מנחות טלוויזיה ישראליות
סגל רשת
סופרות כותבות עברית
סופרים כותבי עברית
סופרות ישראליות
סופרים ישראלים
סגל קשת
שופטות תוכניות מציאות ישראליות
עיתונאיות ישראליות
עיתונאים ישראלים
בוגרות בית הספר הריאלי
בוגרי בית הספר הריאלי
בוגרות אוניברסיטת חיפה
בוגרי אוניברסיטת חיפה
מנחי טלוויזיה ישראלים
ישראליות שנולדו ב-1974
ישראלים שנולדו ב-1974